en en id en id ms ms id id id id ms id id id id ms id id id id id id id id id id ms id id id ms ms ms ms id id id ms id id id ms ms id id ms ms id ms ms id id id id id id id ms id id ms ms id id ms ms ms ms id ms id id id id id id ms id id id id id id id id ms id id ms id ms ms ms ms id id en id id id id id id id ms id id id ms id ms id ms id id ms id ms ms ms id ms id ms id id id id id id id id ms id ms id id en en ms id tr en id ms ms ms en en ms it id id it ms ms it en ms it hbs_lat id pt en id pt en id pt eo id pt ms ms pt ms id pt id ms pt ms id pt id it ms en id fr id en en ms id ms es ms en ms ms ms ms id en es ms ms id id id id id id id id ms ms id id id ms ms ms ms ms id id id id id ms en ms en id cs da en cs en da cs en cs en cs cs en en en de cs en da cs en en da en en en en cs en id id en fr en da cs en en cs cs en en en cs cs da en da cs en en cs da en en en es cs da en da cs en en es da id id en ms id id hbs_lat id pt id id pt id id id id id id id ms id id
Kehidupan Hari Esok, Bermula Dari Sini. Berhenti Sejenak, Sebelum Terus Melangkah Untuk Memastikan Perjalanan Seterusnya Tiada Halangan. Semalam Yang Berlalu, Menjanjikan Seribu Kilauan Bintang Untuk Hari Yang Mendatang
Ulangkaji Terakhir - Karangan SPM 2012
Latihan 1 :   Pelbagai masalah yang timbul dalam keluarga seperti masalah kewangan, masalah anak-anak dan masalah yang melibatkan ibu bapa itu sendiri. Keadaan ini menimbulkan stres kepada setiap ahli keluarga.
Huraikan langkah-langkah yang boleh dilakukan oleh setiap ahli keluarga dalam menghadapi tekanan atau stres ke arah melahirkan keluarga yang bahagia.
Pendahuluan : Tragedi-tragedi pelik seperti bapa mencurah asid ke muka anak, suami membunuh isteri di tempat tidur, anak membunuh ahli keluarga dan pelbagai kerenah dalam keluarga bagaikan menjadi suatu fenomena dalam masyarakat moden. Masyarakat yang kononnya semakin bijak telah mula tenggelam punca dan sanggup melakukan tindakan ganas di luar batasan. Pelbagai krisis yang melanda keluarga telah menjadi anasir peledak sehingga keharmonian dalam rumah tangga bertukar menjadi neraka kehidupan. Pelbagai tekanan emosi mula melanda keluarga sehingga boleh menimbulkan kesan kemurungan, halunisasi, dan gila. Memandangkan fenomena ini boleh mengancam kesejahteraan institusi tertua di dunia itu, pelbagai langkah menanganinya harus diambil dengan seberapa segera.
Isi 1 : Ibu bapa hendaklah mendidik anak-anak dengan ilmu dan kemahiran yang mencukupi sebelum anak-anak mengharungi alam berumah tangga – anak-anak sudah mempunyai persediaan yang cukup – dapat menangani segala masalah dengan tenang
Isi 2 : Ibu bapa hendaklah sedar bahawa tanggungjawab membahagiakan rumah tangga adalah suatu amanah dan ibadah – menjadi motivasi untuk melahirkan sebuah keluarga yang harmoni dan sejahtera
Isi 3 : Memperlengkap ahli keluarga dengan imu pengetahuan dunia dan akhirat – ilmu dunia sebagai alat untuk kesenangan hidup sementara ilmu agama sebagai pengimbang dan kedamaian batiniah
Isi 4 : Menjalinkan perasaan mesra dan seronok sesama ahli keluarga – mengetepikan perkara-perkara negatif yang boleh mencetuskan perasaan marah – menikmati kehidupan berkeluarga ibarat syurga
Isi 5 : Memilih pihak ketiga sebagai pendamai – langkah penyelesaian terakhir sekiranya masalah terlalu rumit – semua pihak hendaklan mengetepikan ego masing-masing – menerima hakikat bahawa bukan semua masalah harus diselesaikan bersendirian
Kesimpulan : Fenomena semasa yang semakin mencabar secara tidak langsung boleh mempengaruhi mod dan emosi seseorang. Oleh itu, jikalau darah sudah mengalir ke mata, justeru padahnya terlalu besar. Jangan dibiarkan dendam yang membara, sebaliknya setiap masalah hendaklah diselesaikan dengan hemah dan pemikiran yang positif. Tiada masalah yang tidak boleh diselesaikan ibarat, hendak seribu daya tidak mau seribu helah.
Latihan 2 :   Perasaan saling menyayangi dan hormat-menghormati sesama ahli keluarga dapat membentuk keluarga  yang penyayang.
Berikan pandangan anda tentang peranan ahli keluarga dalam melahirkan keluarga yang harmoni dan penyayang.
Pendahuluan : Kalangan bijaksana berpendapat bahawa, rumah ialah syurga kepada kehidupan dan ada kalanya menjadi neraka. Pengertian daripada pendapat tersebut menerangkan bahawa, rumahtangga menjadi nukleus utama yang dapat membentuk keluarga yang bahagia mahupun di sebaliknya. Pelopor paling penting untuk melahirkan sebuah keluarga harmoni dan bermawadah tentulah ibu bapa. Elok corak yang dilakari nescaya eloklah keluarga yang dibina. Oleh itu, ibu bapa memainkan peranan yang amat besar demi mencorakkan sebuah rumahtangga yang dilingkungi oleh rahmat dan kasih sayang. Walau bagaimanapun, sokongan daripada anak-anak dan seluruh ahli keluarga amat penting juga dalam melahirkan sebuah  keluarga yang penyayang
Isi 1 : Menjadi insan yang bertakwa dan patuh pada hukum Allah – insan seperti ini sentiasa berfikiran positif dan mengetepikan perihal yang negatif – sentiasa memupuk kecenderungan untuk hidup yang diredai di dunia mahupun akhirat
Isi 2 : Mengutamakan pendidikan kekeluargaan dengan limpahan kasih sayang kepada anak-anak – anak-anak yang diajari erti berkasih sayang lebih cenderung untuk saling hormat dan saling menyokong
Isi 3 : Berkomunikasi secara lembut dan sopan dengan anak-anak – melahirkan persekitaran rumah tangga yang harmoni, sepakat, dan memperoleh berkat
Isi 4 : Anak-anak perlu patuh kepada ibu bapa – ibu bapa senang dengan sikap anak-anak yang mudah ditunjuk ajar – tidak wujud jurang komunikasi
Isi 5 : Memanjangkan jalinan persaudaraan dengan kaum keluarga dan jiran tetangga – mendedahi anak-anak tentang cara hidup yang bermasyarakat dengan jalinan kasih sayang
Kesimpulan : Sesungguhnya keluarga menjadi markas utama untuk membentuk insan penyayang lagi cemerlang. Keluarga yang porak peranda memberi impak negatif kepada masyarakat setempat. Oleh itu, persefahaman yang wujud dalam kalangan ahli keluarga dapat membentuk masyarakat madani yang kompeten dan harmoni.
Latihan 3 :    Aktiviti riadah dan rekreasi bersama-sama keluarga sangat digalakkan kerana dapat mengeratkan hubungan kekeluargaan selain dapat menyihatkan badan.
Pendahuluan :  Kehidupan pada hari ini sungguh mencabar. Pelbagai cabaran yang mewarnai kehidupan kita. Bermula dengan cabaran di dalam rumah tangga hinggalah cabaran di tempat kerja. Pelbagai masalah yang kadang-kadang boleh memisahkan insan-insan tersayang. Memandangkan kesibukan telah menjadi penghalang ikatan kasih sayang dalam keluarga, justeru kesempatan mengadakan aktiviti riadah dan rekreasi bersama-sama keluarga amatlah digalakkan. Hal demikian bukan sahaja dapat mengeratkan hubungan keluarga semula, malahan dapat mengekalkan kesihatan dan kecergasan tubuh badan. Oleh hal yang demikian, setiap peluang keemasan untuk bersama-sama keluarga beriadah dan berekreasi hendaklah diisi dengan sebaik mungkin.
Isi 1 :  Dapat mengikat tautan keluarga agar lebih rapat – wujud sikap saling menolong dan saling menyokong.
Isi 2 :  Dapat bertukar-tukar fikiran dan berbincang secara santai – melupakan sejenak masalah dalam rumah tangga dan masalah di tempat kerja – menyihatkan minda dan mengembalikan tenaga
Isi 3 :  Dapat menikmati keindahan dan kesaujanaan alam secara bersama – bersama-sama mensyukuri akan rahmat Tuhan – saling bermuhasabah dan membuat koreksi peribadi
Isi 4 :  Berkongsi pendapat menyelesaikan masalah – apabila berhadapan dengan cabaran dalam masa aktiviti (dalam aktiviti riadah) – saling menguji ketahanan, kekuatan dan ketabahan
Isi 5 :  Aktiviti yang dapat meningkatkan kualiti hidup – kesihatan fizikal dan mental – ketenangan dan keseimbangan emosi – melahirkan zuriat yang sihat – cergas fizikal dan cerdas minda
Kesimpulan : Keluarga ialah harta dan dalam masa yang sama menjadi teman penghibur serta menyejukkan jiwa yang lara. Oleh itu, kesinambungan keluarga yang sihat, aktif dan harmoni hendaklah dilestarikan agar hidup sentiasa riang dilingkungi oleh keluarga yang bahagia dan harmoni.
Latihan 4 :    Peranan membentuk keluarga bahagia tidak hanya terletak di atas bahu ibu bapa sahaja,  sebaliknya menjadi tanggungjawab semua ahli keluarga.
Tulis pendapat anda tentang peranan ahli keluarga untuk membentuk keluarga yang bahagia.
Pendahuluan :  “Air dicencang tidak akan putus, dan carik-carik bulu ayam lama-lama bercantum semula”. Dua ungkapan daripada peribahasa Melayu itu menjelaskan kepada kita bahawa hubungan rapat  yang berpaksikan darah daging tidak akan dapat dileraikan. Walaupun pernah terpisah akibat salah faham, namun perpecahan tersebut tidak akan ke mana-mana malah akan bercantum semula. Menghayati isi kandung daripada pengajaran peribahasa tersebut, jelaslah kepada kita bahawa tugas membentuk keluarga yang bahagia adalah menjadi tanggungjawab semua anggota dalam keluarga.
Isi 1 : Sentiasa mengutamakan jalinan kasih sayang dalam kalangan ahli keluarga - keluarga sebagai punca utama lahirnya kehidupan yang bahagia - tidak bersikap mementingkan diri sendiri – sentiasa bertolak ansur dan bermusyawarah
Isi 2 : Menjadi contoh teladan dan sumber inspirasi - setiap ahli keluarga yang sudah besar dan berjaya sama ada dalam pelajaran atau kerjaya hendaklah menunjukkan contoh teladan yang baik - membimbing dan memandu adik-adik untuk berjaya terutama dalam pelajaran - meletakkan asas akhlak yang terpuji dengan mengamalkan tingkah laku yang baik - mengutamakan prinsip yang muda disayangi dan yang tua dihormati
Isi 4:  Menjalinkan hubungan yang erat dengan keluarga induk walaupun selepas berkahwin - tidak terputus silaturahim dengan keluarga - mewujudkan keluarga besar yang harmoni, produktif, dan toleran
Kesimpulan :  Berdasarkan maksud sepotong ayat al-Quran dalam Surah Ali Imron yang bermaksud, “Wahai orang-orang yang beriman! Bertakwalah kamu kepada Allah. Dan berpeganglah kamu kepada tali Allah dan janganlah kamu berpecah belah. Ingatlah akan nikmat Allah kepada kamu dengan sebanyak-banyaknya”. Dengan yang demikian, jalinlah kasih syang dan silaturahim demi membentuk sebuah keluarga yang bahagia.
Latihan 5 :    “Ke manakah tumpahnya kuah jikalau tidak ke nasi”.
Tulis sebuah karangan berhubung dengan peribahasa tersebut.
Pendahuluan :  Kehidupan berkeluarga telah mendominasi dunia sejak dari manusia mula mengenal keperluan terhadap pasangannya. Institusi keluarga merupakan komuniti sosial yang paling tua di dunia dan mampu bertahan hingga ke hari ini. Daripada sebuah keluarga akhirnya berkembanglah zuriat. Zuriat yang lahir akan meneruskan tradisi warisan keluarga dan keturunan. Atas faktor hubungan darah dan baka, anak-anak biasanya akan mewarisi tampang fizikal serta bakat daripada ibu bapa mereka. Daripada pewarisan zuriat yang turun-temurun itulah lahirnya peribahasa yang menyatakan, ke manakah tumpahnya kuah jikalau tidak ke nasi.
Isi 1 :           Anak sudah pasti mewarisi pembawaan serta bentuk rupa paras daripada ibu bapa -
sekiranya ibu bapa memiliki ciri-ciri personaliti yang baik, justeru anak-anak pun demikian - anak-anak dikatakan pancaran daripada ibu bapa - anak-anak perlu menuruti semua acuan yang baik yang ditunjukkan oleh ibu bapa
Isi 2 : Pembentukan sahsiah dan perwatakan anak-anak akan bermula di rumah - anak-anak akan mewarisi segala tingkah laku dan tindak tanduk ibu bapa - budaya dan iklim dalam keluarga bakal mewarnai setiap tindakan anak-anak
Isi 3 : Bakat besar yang ada kepada bapa atau ibu hendaklah diwarisi oleh anak-anak – anak-anak hendaklah menjadi ikon baik ibu bapa – teladan daripada ramai pemimpin dunia yang bakat mereka diwarisi oleh anak-anak – anak-anak mesti mempertahankan imej baik yang telah ditunjukkan oleh ibu bapa
Isi 3 : Anak-anak hendaklah bersikap terbuka untuk menerima segala bimbingan daripada ibu bapa - anak diibaratkan seperti sehelai kain putih semasa lahirnya, terletaklah kepada ibu bapa untuk menentukan corak dan warnanya - amalkan sikap melentur buluh biarlah semasa rebungnya – ibu bapa telah lama hidup dan banyak pengalaman yang sewajarnya dituruti oleh anak-anak
Isi 5 : Turunan bakat yang dimiliki oleh ibu bapa perlu diwarisi oleh anak-anak – anak-anak wajar berbangga kerana bakat dan kebolehan yang dimiliki oleh ibu bapa – cuba suburkan turunan bakat (seni kraftangan, bidang seni lukis, seni tari. memasak dan ketukangan) yang diwarisi secara turunan generasi – peribahasa ke mana tumpah kuah kalau tidak ke nasi
Kesimpulan :  Baka dan keturunan adalah suatu kejadian Allah yang paling unik. Tiada sesiapapun yang mampu mengubah suai ciptaan Tuhan yang sungguh agung itu. Oleh yang demikian, kita sewajarnya menjaga zuriat dan keturunan daripada tercemar daripada pelbagai anasir luar yang boleh merosakkan darah daging sendiri. Wujudkan hubungan yang rapat antara ibu bapa dan anak-anak agar tradisi keluarga dan baka keturunan yang baik terus produktif, ibarat benih yang baik jatuh ke laut menjadi pulau.
Latihan 6 :   Anak-anak boleh membantu ibu bapa dalam usaha mengurangkan bebanan ekonomi dalam rumah tangga.
Tulis pendapat anda tentang langkah-langkah hemat berbelanja yang boleh dibantu oleh anak-anak.
Pendahuluan :  Semua pihak telah maklum, bahawa sepanjang tahun 2008 hingga hari ini kos sara hidup keluarga terlalu getir. Kegetiran tersebut berpunca daripada suasana ekonomi dunia yang suram. Peningkatan mendadak harga minyak, perubahan suhu dunia, bencana alam, dan krisis bahan makanan cukup menakutkan banyak pihak. Hingga ke hari ini suasana ekonomi dunia masih dalam suasana yang tidak menentu. Banjir besar yang melanda negara-negara pengeluar pertanian seperti Australia, India, dan Cina amat menakutkan kita. Walaupun Malaysia tidak begitu teruk terjejas, namun amaran seperti itu perlu diambil serius agar dapat menyediakan payung sebelum hujan. Bagi mendepani keadaan darurat seperti itu, setiap ahli keluarga haruslah mempunyai pelan tersendiri untuk menyelamatkan diri daripada menjadi mangsa krisis seperti itu.
Isi 1 : Mengamalkan latihan berjimat cermat - amalan yang harus dipupuk sejak kecil - memupuk nilai-nilai murni dalam keluarga seperti menyayangi harta benda, berbelanja secara berhemat, dan menjauhi amalan boros
Isi 2 : Mengamalkan latihan menabung dan menyimpan - penyimpanan melalui institusi kewangan dan pelaburan saham - berjimat cermat sewaktu senang dengan memperuntukkan lebihan belanja untuk simpanan – hayati budaya masyarakat silam menyimpan wang di dalam tabung buluh
Isi 3 : Anak-anak hendaklah memahami kemampuan ibu bapa - tidak meminta-minta sesuatu yang berlebih-lebihan - tidak melampau dan meniru cara hidup rakan-rakan di luar
Isi 4 : Tidak terlalu terpengaruh dengan umpan kebendaan dan berbelanja di luar kemampuan - keinginan untuk hidup bergaya melebihi kemampuan - cepat terpengaruh dengan pelbagai iklan dan pujukan atau tawaran jualan
Isi 5 : Tidak terpengaruh dengan sikap ingin bersaing dan menunjuk-nunjuk -elakkan sifat meninggi diri mahu bersaing dengan jiran dan tetangga
Sampel kesimpulan : Pendidikan daripada peribahasa ingat sementara belum kena, jimat sementara belum habis amatlah tepat diamalkan dalam situasi seperti ini. Janganlah disebabkan sikap yang terlalu berkehendakkan sesuatu sehingga di luar kemampuan, kita terpaksa menanggung beban terutama dalam krisis  gawat seperti ini. Janganlah sudah terhantuk baru hendak menengadah. Oleh itu, rancanglah strategi perbelanjaan secara berhemat dalam erti kata hendak kaya berdikit-dikit, hendak papa bertabur urai.
Latihan 7 :   Setiap anak menjadi harapan keluarga. Menyedari hakikat tersebut, anak-anak harus mempersiapkan diri untuk menggalas tanggungjawab terhadap keluarga.
Tulis persediaan-persediaan yang perlu anak-anak lakukan.
Pendahuluan :  Anak-anak ialah cahaya mata yang menjadi buah hati pengarang jantung kepada kedua-dua ibu dan ayah. Dengan kelahiran seseorang anak, kehidupan ibu dan bapa menjadi lengkap dan sempurna. Apatah lagi apabila anak yang dilahirkan dapat membesar dengan sempurna serta menjadi insan yang berguna. Sebagai anak-anak yang menjadi harapan ibu bapa, mereka hendaklah bersedia untuk menggalas harapan ibu bapa yang tinggi menggunung. Elakkan daripada menjadi anak-anak yang membawa masalah kepada ibu bapa kerana dosa yang paling besar ialah menderhakai ibu bapa. Oleh yang demikian, setiap anak dituntut membuat persediaan sama ada mental, fizikal dan sahsiah yang baik agar harapan ibu bapa terutama apabila menjelang usia  emas mereka tidak dikecewakan.
Isi 1 :  Menjadi anak yang patuh dan taat kepada perintah Allah SWT – insan yang bertakwa sentiasa melakukan kerja-kerja yang baik seperti menghormati ibu bapa – tidak melakukan kerja-kerja yang terkutuk yang boleh menjejaskan maruah ibu bapa
Isi 2 :  Menjadi anak yang luhur pekerti dan bermoral tinggi – pekerti dan moral menjadi piawai seseorang itu dipandang mulia – tidak mudah terjebak dalam angkara yang merosakkan masa depan – menjadi imej (pancaran) hati nurani ibu bapa
Isi 3 :  Berusaha dengan gigih demi jaminan masa depan – mengisi dada dengan ilmu, mempelajari pelbagai kemahiran sebagai jaminan memperoleh kerjaya yang baik – bercita-cita membalas budi ibu bapa
Isi 4 :  Menjalinkan hubungan mesra dan mawaddah dengan adik-beradik dan kaum keluarga – mewujudkan keluarga harmoni – membantu dengan ikhlas tanpa mengira aspek material mahupun moral
Isi 5 :  Bercita-cita menjaga ibu bapa apabila tiba saat-saat akhir mereka – maksud daripada firman Allah, “Akan gugur dosa seseorang anak apabila dia dengan ikhlas menjaga ibu dan bapanya hingga ke akhir hayat” -  tindakan membalas budi ibu bapa yang amat besar nilainya di sisi Tuhan.
Kesimpulan :  Meminjam kata-kata daripada orang-orang lama bahawa, betapa kasihnya seseorang ibu kepada anaknya hatta seekor lalat pun tidak dibenarkan hinggap ke tubuh si anak. Demikianlah pengorbanan besar ibu bapa terhadap seseorang anak. Oleh itu, sikap yang sama wajar dikembalikan oleh anak-anak terhadap kedua-dua ibu bapa. Jasa ibu bapa yang melahirkan dan membesarkan anak-anak tidak terbalas walaupun galang gantinya sebatang sungai emas sekalipun. Dengan hal yang demikian, bersedialah untuk menjadi seorang anak yang boleh diharapkan oleh ibu bapa sebagai tempat mereka bergantung.
Latihan 8 :   Harapan ibu bapa terhadap anak-anak amatlah besar. Walau bagaimanapun terdapat kes-kes seperti kacang melupakan kulit.
Pada pendapat anda, mengapakah wujud anak-anak yang bersikap demikian.
Pendahuluan :  Alam berumah tangga menjadi cukup berseri dengan kehadiran cahaya mata. Si ibu dan si ayah akan segera mencapai kematangan dan mula mengambil tanggungjawab untuk menyempurnakan si anugerah daripada Tuhan itu. Itulah anak yang menjadi harapan kepada ibu bapa sama ada di dunia mahupun di akhirat. Berbahagialah kedua-dua ibu bapa sekiranya anak yang dilahirkan menjadi insan soleh, cemerlang dan tidak tersasar daripada asal usul. Walau bagaimanapun, tidak kurang juga ibu bapa yang terpaksa menempuh hari-hari emas mereka akibat dipinggirkan oleh anak-anak yang tidak berhati perut umpama kacang lupakan kulit. Sebenarnya, banyak faktor yang boleh dijustifikasikan sehingga wujud anak-anak seumpama itu.
Isi 1 :  Anak-anak yang cepat lupa daratan – lupa asal usul lalu menjadi anak derhaka – tidak mahu berkorban untuk ibu bapa yang telah banyak berkorban untuk mereka
Isi 2 :  Anak-anak tidak mempedulikan halal haram – jahil agama – tidak menghayati balasan syurga adalah dengan reda ibu bapa
Isi 3 :  Anak pascamoden yang terlalu leka dengan kebendaan – mengejar keselesaan dunia – menganggap ibu bapa sebagai beban – sengaja membiarkan ibu bapa menderita di desa pedalaman yang daif
Isi 4 :  Sikap ibu bapa sendiri – segelintir ibu bapa yang tidak mempedulikan tanggungjawab terhadap anak-anak – lalai dengan keseronokan – tidak sedar akan nasib pada hari itua
Isi 5 :  Masalah kebobrokan dan rumah tangga ibu bapa yang berantakan – berlaku perceraian – anak-anak hidup terbiar dan melarat – anak-anak membawa haluan masing-masing – hilang mawaddah terhadap ibu bapa.
Kesimpulan : Sudah menjadi resam dunia, hidup ibarat putaran roda. Demikianlah tentang hubungan ibu bapa dengan anak-anak. Andai ibu bapa melaksanakan tanggungjawab dengan penuh ikhlas terhadap anak-anak, insya-Allah balasnya akan baik juga. Malang sekali keadaan yang berlaku adalah amat berbeza. Oleh itu, antara ibu bapa dan anak-anak seyogia laksanakan tanggungjawab masing-masing semoga hidup memperoleh rahmat daripada Allah SWT.
Soalan 9 :    Ramai remaja pada hari ini yang bertindak di luar batasan sehingga memalukan ibu bapa.  Perbuatan tersebut telah menimbulkan pelbagai kesan buruk kepada ibu bapa.
Pendahuluan :  Belakangan ini, pelbagai isu yang melibatkan remaja sering menjadi topik perdebatan utama. Sama ada di dada-dada akhbar mahupun yang terpancar melalui kaca televisyen, isu panas yang berkaitan tingkah laku remaja tetap menjadi sajian yang meloyakan. Cerita-cerita tentang pergaulan bebas, merempit dan melepak, menagih dan jenayah semakin meningkat hari demi hari.  Sementara itu, ibu bapa terpaksa menanggung malu akibat tidak tertahan dengan gelagat anak-anak. Adakah mereka tidak dididik dengan sempurna? Ke manakah pergi ibu bapa mereka? Sebenarnya, soalan-soalan seumpama itu terlalu acap kita dengar. Walau bagaimanapun, amatlah tidak adil untuk menyalahkan ibu bapa semata-mata kerana tindakan keji anak-anak muda hari ini sudah keterlaluan dan turut memalukan induk sendiri.
Isi 1 : Ibu bapa menderita dan sedih kerana menanggung malu – kecewa apabila anak yang dididik dan dibelai semasa kecil telah menconteng arang ke muka mereka – melakukan pelbagai perbuatan keji dan lupa daratan
Isi 2 :  Ibu bapa disisih dan dipandang serong oleh masyarakat – berdepan dengan pelbagai tuduhan (tidak pandai mengajar anak dan menyusahkan masyarakat) – mengalami masalah untuk berinteraksi dan bercampur gaul dalam masyarakat
Isi 3 :  Ibu bapa mengalami kesan trauma dan fobia dengan tindakan ganas oleh anak-anak – berlaku kes anak yang menagih dadah mencekik dan memukul ibu – takut situasi sama berulang
Isi 4 :  Ibu bapa dipanggil ke balai polis – diminta mengikat jamin anak yang terlibat dengan perbuatan jenayah – mengalami tekanan perasaan dan malu
Isi 5 :  Hilang tempat bergantung – menghadapi hari-hari tua yang hambar, takut dan mengecewakan – menghembuskan nafas yang terakhir dalam kekecewaan (ditamsilkan mati pejam tidak rapat)
Kesimpulan :  Alangkah bahagianya bagi seseorang ibu atau bapa yang pada saat-saat akhir perjalanan mereka dikelilingi oleh anak-anak dan cucu. Ada bacaan ayat-ayat suci mahupun doa yang ditiupkan di sisi telinga oleh anak-anak yang soleh. Namun, malang sekali nasib sebilangan ibu bapa yang terpaksa manelan kepahitan akibat perbuatan anak-anak yang tidak bertanggungjawab. Oleh itu, wahai para remaja andai sesat di hujung jalan baliklah ke pangkal jalan.
Soalan 10 :  Sokongan daripada anak-anak amat penting dalam usaha mewujudkan persekitaran keluarga yang bersih, sihat, dan ceria.
Bincangkan pendapat anda tentang sumbangan yang boleh anak-anak berikan untuk mencapai matlamat di atas.
Pendahuluan :  Keluarga bahagia adalah menjadi impian semua orang. Matlamat “Rumahku Syurgaku” menjadi hasrat semua ibu bapa. Namun demikian, tidak semua hasrat tersebut mencapai matlamat. Ada yang kecundang dan terbentur di tengah-tengah gelora samudera. Semua orang sentiasa menyimpan hasrat yang amat tinggi agar anak-anak menjadi insan mulia yang tahu membalas budi dan jasa induk mereka. Oleh yang demikian, bagi merealisasikan matlamat keluarga yang bersih, sihat, dan ceria anak-anak hendaklah berperanan penting untuk menyuburkan persekitaran rumah tangga yang bahagia dan kondusif.
Isi 1 :   Patuh dan hormat kepada kedua-dua ibu bapa – tidak melawan dan menyanggah cakap ibu bapa – tunaikan dan penuhi segala hasrat mereka – tidak melakukan aktiviti yang boleh menyekitkan hati ibu bapa
Isi 2 :  Menjalinkan hubungan yang akrab sesama anggota keluarga – bercakap secara hormat dan lemah lembut sesama saudara mara – tidak bersikap ego dan mementingkan diri sendiri
Isi 3 :  Merancangkan perjumpaan keluarga secara berkala – bersama-sama pulang ke induk – kesempatan pada cuti hujung minggu, cuti am, dan musim perayaan – menganjurkan aktiviti mesra keluarga seperti makan bersama-sama
Isi 4 :  Mengadakan program fizikal dan kerohanian secara bersama – aktiviti riadah, gotong royong dan solat berjemaah – ziarah
Isi 5 :  Menjalinkan hubungan persaudaraan dengan sanak saudara sama ada di sebelah ibu mahupun bapa – memperluas rangkaian kaum keluarga – membantu yang memerlukan dan menyokong usaha memajukan tabung ekonomi keluarga
Kesimpulan :  Keluarga bahagia merupakan teras masyarakat yang maju dan harmoni. Masyarakat yang harmoni dan dinamik bermula daripada sistem keluarga yang teratur dan sejahtera. Oleh itu, setiap keluarga sama ada keluarga nukleus mahupun keluarga besar hendaklah menjalinkan kehidupan yang saling menyokong dan bertoleransi.
Latihan 11 :  Anak-anak remaja hari ini dikatakan sangat liat untuk masuk ke dapur sedangkan amalan ke dapur telah menjadi warisan turun-temurun.
Bincangkan pendapat anda tentang peranan ibu bapa untuk memperkasakan budaya ke dapur dalam kalangan anak-anak.
Pendahuluan : Menghayati lirik lagu klasik yang berbunyi, “Anak dara kalau menyanyi di dapur, alamat mendapat suami tua”. Walaupun kata-kata tersebut agak sinis untuk menasihati anak-anak gadis supaya lebih bersopan, namun di sebalik kata-kata tersebut mengandung hakikat bahawa anak-anak perempuan sangat sinonim dengan kerja-kerja di dapur terutama memasak. Sejak fasa silam lagi nilai diri seseorang turut diukur berdasarkan kecekapannya menguruskan hal-hal di dapur. Sebaliknya, selepas melalui beberapa peringkat pemodenan, anak remaja sama ada perempuan atau lelaki amat liat untuk ke dapur. Fenomena ini jelas menunjukkan gejala ketandusan budaya tradisional. Oleh itu, sebelum warisan turun-temurun ini pupus ditelan arus pemodenan, ibu bapa hendaklah memainkan peranan hakiki untuk melatih anak-anak agar mesra ke dapur.
Isi 1 : Mengamalkan pendidikan bermula di rumah – rumah sebagai paksi membentuk peribadi anak-anak - ibu bapa hendaklah membudayakan amalan tradisional – membiasakan anak-anak dengan latihan memasak, mengemas rumah – ibu bapa hendaklah menjadi role model dan kepimpinan melalui teladan – memanfaatkan cuti sekolah untuk melatih anak-anak
Isi 2 : Kurangkan tabiat suka makan di luar – anak-anak berasa tiada keperluan untuk masuk ke dapur – tiada peluang untuk mendidik anak-anak secara formal
Isi 3 : Mengambil kesempatan cuti hujung minggu dan cuti panjang – ketika semua ahli keluarga bertemu – ibu hendaklah mengajak anak-anak masuk ke dapur – anak-anak perlu belajar dan membantu si ibu di dapur – memberi peluang anak-anak mencuba resipi mereka – anggota keluarga hendaklah memberikan kerjasama dan memberi penghargaan
Isi 4 : Mendidik anak-anak supaya lebih berdisiplin – dengan disiplin anak-anak mudah menerima tunjuk ajar - setiap anak hendaklah diberikan tugas yang sepadan – tidak wajar ada yang terlalu berat tugasan dan ada yang berehat panjang (menunggu makanan terhidang ke lutut
Isi 5 : Memberi motivasi kepada anak-anak – anak-anak perlu diberikan semangat dan dorongan dari awal - menyediakan bahan bacaan yang berkaitan dengan rumah tangga (majalah Anjung Seri, Majalah Laman, Saji, Didik, Muslimah dan pelbagai bentuk perisian CD/DVD) – membuka minda anak-anak mengikuti teladan daripada ikon keluarga yang berjaya
Kesimpulan : Pepatah Melayu yang menyatakan, anak gadis walau setinggi mana sekalipun ilmunya akan ke dapur bukanlah membawa konotasi yang negatif. Sebaliknya, maksud yang tersirat adalah untuk mengilhamkan setiap individu akan kepentingan menghidupkan suasana kekeluargaan yang harmoni dan jannati. Seyogia, sebelum tradisi dan budaya murni ini luput, wajarlah semua pihak terutama ibu bapa mendidik anak-anak semula ke landasan yang betul.
Latihan 12 :  Anda telah memenangi peraduan menulis esei yang dianjurkan oleh Jabatan Kebajikan Masyarakat di tempat anda. Tajuk esei yang anda pilih ialah, “Permata Hatiku Sayang”.
Tulis esei tentang siapakah anak yang dikatakan Permata Hati?
Pendahuluan :  Anak adalah menjadi buah hati pengarang jantung kepada ibu bapa. Anak sebagai anugerah yang bakal menyerikan kehidupan berumah tangga. Disebabkan kehadiran mereka terlalu bermakna kepada kedua-dua ibu bapa, justeru anak digelar cahaya mata. Anak yang dibelai dengan penuh kasih sayang serta diberikan ilmu pengetahuan mampu menjadi insan yang berguna. Mereka pasti menjadi anak-anak yang pandai membalas budi ibu bapa. Sebenarnya, inilah anak-anak yang menjadi impian ibu bapa dan disebut permata hati.
Isi 1 : Anak yang patuh akan perintah Allah SWT dan menyayangi ibu bapa - sentiasa taat akan perintah Allah – meninggalkan perkara-perkara yang dilarang  dan melaksanakan segala perintah yang baik – sntiasa berbakti kepada kedua-dua ibu bapa
Isi 2 : Anak-anak yang bermotivasi tinggi – berazam mahu mencapai kejayaan di hari muka – gigih berusaha dan belajar – ingin membalas jasa ibu bapa dengan menghadiahi mereka kejayaan
Isi 3 : Anak yang cemerlang akhlak dan moralnya – sentiasa menjaga nama baik keluarga – berhati-hati dalam sebarang tindakan dan kelakuan – tidak mahu maruah ibu bapa tercemar – hormat akan orang tua, kaum keluarga dan jiran tetangga
Isi 4 : Anak yang ikhlas mahu mengambil tanggungjawab menjaga ibu bapa yang telah tua dan uzur -  mengambil peluang untuk membalas jasa ibu bapa ketika mereka sangat memerlukan kehadiran anak-anak – faham akan tuntutan bahawa semua dosa anak terhadap ibu bapanya akan terhapus apabila si ibu atau bapa mati di bawah jagaan anak tersebut
Kesimpulan :  Mafhum daripada sepotong Hadith Rasulullah dengan maksudnya, “Apabila mati seseorang anak Adam itu, justeru terputuslah segala amal baiknya, kecuali tiga yang masih tinggal. Ketiga-tiga yang tersebut ialah sedekah kepada golongan yang memerlukan, ilmu yang bermanfaat yang diajarkan, dan anak-anak yang baik yang sentiasa mendoakan kesejahteraan ibu bapa mereka”. Demikianlah betapa besarnya erti kehadiran anak-anak sama ada semasa hidup mahupun setelah mati.
Latihan 13 : Keluarga memainkan peranan penting dalam pembentukan amalan gaya hidup sihat.
Pendahuluan : Gejala serangan pelbagai penyakit yang menggerunkan dan luar biasa sejak belakangan ini amat dibimbangi oleh warga dunia. Beberapa ancaman wabak seperti SARS, ILI, HINI, Aids dan pelbagai penyakit benar-benar menggemparkan masyarakat dunia pada dekad-dekad belakangan ini. Selain wabak yang bersekala besar seperti itu, ancaman kesihatan yang bersifat domestik seperti denggi, barah, dan penyakit kronik masih membelenggu masyarakat. Tidak dinafikan pelbagai usaha telah digemblengkan oleh WHO dan kerajaan-kerajaan di seluruh dunia untuk menangani ancaman gejala penyakit, namun usaha tersebut akan menjadi lebih berkesan apabila semua pihak sentiasa prihatin untuk memilih amalan gaya hidup sihat sebagai keutamaan. Inisiatif  seperti itu hendaklah turut disokong oleh institusi keluarga selaku penggerak utama pembentukan sesebuah masyarakat yang sihat.
Isi-isi cadangan :  (Peranan yang boleh dimainkan oleh keluarga)
Isi 1:  Keluarga perlu menjadikan agenda kesihatan penting setanding dengan keperluan asas yang lain – kesihatan diambil sebagai suatu budaya dalam hidup – dalam konteks mencegah adalah lebih baik daripada mengubati.
Isi 2:  Memantapkan kedudukan ekonomi rumah tangga – kesihatan amat berkait rapat dengan kedudukan kewangan untuk menangani segala keperluan asas
Isi 3:  Mengamalkan pendidikan kesihatan dalam keluarga – keutamaan kepada maklumat dan sumber-sumber kesihatan – bahan bacaan, kempen, dan amalan harian
Isi 4:  Mengutamakan makanan untuk kesihatan daripada makan untuk kepuasan – memberi perhatian serius terhadap nasihat dan panduan dalam piramid makanan – memilih makanan yang berkhasiat, bersih dan halal ( berpegang kepada falsafah pembentukan peribadi bermula daripada pemakanan yang baik dan berkhasiat)
Isi 5:  Mengamalkan rutin kesihatan – tidur yang cukup. Senaman yang sempurna, amalan kebersihan, dan peka terhadapa segala serangan penyakit.
Isi 6:  Peka terhadap kejahteraan dan kebersihan alam sekitar – berpegang kepada kesejahteraan alam sebagai penjanan hidup sihat.
Isi 7:  Peka terhadap keperluan masyarakat dan negara – masyarakat yang harmoni negara dan jaya dan hidup sejahtera..
Kesimpulan :  Mafhum daripada sepotong Hadith Nabi yang bermaksud, “Jagalah masa sihatmu sebelum datang masa sakit”  benar-benar menyedarkan kita bahawa kesihatan merupakan aset  besar untuk sesuatu bangsa itu mempertahankan tamadun. Dalam merealisasikan matlamat hidup sihat secara universal, keluarga hendaklah menjadi paksi utama melaksanakan segala program amalan gaya hidup sihat yang sentiasa dicanang-canangkan.
Latihan 14 :  Keluarga sepatutnya menjadi institusi yang selamat. Namun begitu kejadian penderaan kanak-kanak oleh ahli keluarga masih berleluasa.
Berikan saranan anda tentang peranan institusi keluarga bagi membanteras gejala ini.
Pendahuluan :  Anak sebagai amanah Allah. Anak juga sebagai anugerah kerana terdapat orang yang tertentu yang terlalu berhajatkan kepada anak tidak diberikan zuriat, sebaliknya ada pula yang memiliki terlalu ramai anak sehingga tidak terjaga. Anak-anak yang dibela jaga dengan baik akan menjadi penyeri dalam kebahagiaan rumah tangga. Anak juga menjadi sumber motivasi untuk ibu dan bapa berusaha dengan lebih gigih untuk membahagiakan rumah tangga yang dibina. Alangkah rukun damainya sesebuah rumah tangga apabila dikurniakan anak. Namun belakangan ini entah apalah yang telah merasuk sebahagian kecil manusia sehingga mereka tergamak mendera, mencederakan, malah ada yang sanggup membunuh darah daging sendiri. Seandainya fenomena ini tidak ditangani segera, dibimbangi banyak lagi insiden yang di luar jangkaan akan berlaku. Dalam hal ini institusi keluargalah yang lebih diberikan peranan untuk membanteras gejala pagan seperti itu agar tidak melarat.
Isi 1:  Mengutamakan agenda kasih sayang dalam keluarga – kasih sayang dijadikan kunci dan matlamat membina sesebuah keluarga
Isi 2:  Membina kesedaran yang tinggi dalam kalangan anggota keluarga bahawa mereka memikul amanah untuk menjaga anak-anak kecil – menjadikan kehadiran seseorang bayi sebagai penambat kasih sayang – setiap anggota dalam keluarga faham akan tanggungjawab masing-masing
Isi 3:  Mendalami ilmu dan kemahiran keibubapaan – setiap pasangan dikehendaki menghayati betul-betul kemahiran tersebut sebelum boleh mendirikan rumahtangga – ilmu yang meliputi persediaan mental, emosi dan psikologi untuk berhadapan dengan insan kecil
Isi 4:  Menghayati ilmu agama dan pendidikan moral yang sempurna – kesedaran terhadap tanggunjawab agama dan ketuhanan boleh mencegah manusia mudah dirasuk syaitan – penghayatan moral membolehkan seseorang menghayati unsur-unsur nilai kemanusiaan dan nilai sejagat
Isi 5:  Mendidik sifat prihatin dan sensitif ahli keluarga terhadap keselamatan kanak-kanak – tidak memberikan kesempatan ahli keluarga yang lain terus menerus mendera – mengambil tindakan pantas mencegah, melapor, dan menyelamatkan kanak-kanak yang didera.
Isi 6:  Memperkukuh jalinan kejiranan – setiap anggota keluarga hendaklah dididik supaya menghormati jiran – jiran yang rapat dapat membantu dalam segala tindakan sama ada susah atau senang.
Kesimpulan :  Sesungguhnya keluarga merupakan nukleus untuk melahirkan insan madani yang mampu memberikan sumbangan berguna kepada masyarakat dan negara. Kejayaan sesebuah negara adalah bergantung penuh kepada modal insan yang cemerlang sama ada dalam aspek mental mahupun fizikal. Oleh yang demikian, keluarga amatlah bertanggungjawab untuk menghalang segala anasir yang mendorong kepada gejala penderaan agar masyarakat terus harmoni dan  negara sejahtera.
Dipetik dari Blog Cikgu Ishak. Terima kasih atas usaha membantu anak bangsa.
Dicatat oleh SAHARUDDIN ABDULLAH di 7:07 PM No comments:
Newer Posts Older Posts Home
Subscribe to: Posts (Atom)
Time in Kuala Lumpur
Pautan Rakan Guru BM
BAHASAKU GLOBAL BANGSAKU GLOKAL
Catatan Cikgu Zulkarnain : Kemiskinan Bukan Penyebab Kegagalan - Jutaan insan yang berjaya pada hari ini merupakan golongan yang makan berlaukan garam, tidur berbantalkan lengan, ke sekolah meredah hutan, hidup dihimpi...
SELAMAT MENGHADAPI PEPERIKSAAN SPM 2021 -
- *MUNAJAT PEPERIKSAAN :* Ya Allah, Ya Tuhan Kami, Kami mohon keampunan Mu, kami mohon kerahmatan Mu, kami mohon taufik dan hidayah Mu ya Allah. Kau a...
LAMAN BIMBINGAN BAHASA MELAYU SPM MSAB(EC)
TEMPLATE PENULISAN RANCANGAN PELAJARAN HARIAN -
s a u j a n a m a t a
K2 : S8 - Novel - Peristiwa yang menarik dalam novel (novel Pantai Kasih) - Huraikan *dua* peristiwa yang menarik berdasarkan sebuah novel yang anda pelajari. [6 *markah*] Novel yang saya pelajari ialah Pantai Kasih. Antara per...
SINOPSIS NOVEL TIRANI (BAB 21 HINGGA BAB 24) - *BAB 21: SINAR DI HUJUNG TEROWONG* Di rumah Pak Cik Aziz perbincangan tentang pengambilalihan Chalet Iwana-Iwani sedang berjalan rancak. Pak Cik Aziz mener...
PEPERIKSAAN PERCUBAAN PULAU PINANG & SELANGOR - Assalamualaikum, Saya muat naik 2 set rangka isi lagi yakni untuk Pulau Pinang dan Selangor. Semoga bermanfaat kepada yang sudi meneliti. *PULAU PINANG* *1...
Dapatkan di pasaran -
SELAMAT HARI PEKERJA 2013 - PEKERJA PEMANGKIN TRANSFORMASI NEGARA
Mohd Azam Bin Ahmad- Guru Cemerlang Bahasa Melayu
- Menjelma Syawal berundur Ramadan... Syahdu gema takbir menyelusuri alam... Indahnya Idil Fitri.... Selamat Hari Raya minal idil wal faizin Maaf Zahir Batin
Fokus Soalan Novel SPM 2010 - Semua Jawapan berdasarkan Novel Di Hadapan Pulau dan Putera Gunung Tahan Negeri Perak 1. *Berdasarkan sebuah novel yang anda kaji jelaskan dua peristiwa ya...
STRATEGI MENJAWAB SOALAN PEMAHAMAN NOVEL SPM. - STRATEGI MENJAWAB SOALAN PEMAHAMAN NOVEL SPM. KERTAS 2 SPM: SOALAN 4 (a) dan (b) 1. Berdasarkan keperluan peperiksaan, ingatlah bahawa jawapan anda u...
CIKGUJANA IBRAHIM - ESEI-ESEI TERBAIK PELAJAR-PELAJAR
MELESTARIKAN ALAM SEKITAR - KEPADA ANAK-ANAK DIDIK, MAAF KERANA FORMAT SEBENAR FORUM TIDAK DAPAT DIPAPARKAN. NAMUN BEGITU, FORMATNYA MENYAMAI FORMAT WAWANCARA 1 WARISAN BANGSA AKTIVITI...
-Abdul Ghalib Yunus, Munsyi Dewan -
Majlis Guru Cemerlang Malaysia
Kamus Dewan Bahasa dan Pustaka
Laman Web SMK Sijangkang Jaya
Biro Pengaduan Awam JPM
Kesatuan Perkhidmatan Perguruan Kebangsaan
Kolej Komuniti Kuala Langat
Kepentingan Ilmu Dalam Kehidupan
Kepentingan Ilmu Dalam Kehidupan. Pendahuluan : "Tuntutlah ilmu dari buaian hingga ke liang lahad" dan " Ilmu Jambatan Hid...
Manfaat Mengadakan Rumah Terbuka Dalam Kalangan Masyarakat
AMALAN RUMAH TERBUKA (TEMA) Rumah terbuka atau ‘open house’ sudah menjadi lumrah pada sambutan perayaan di negara ini ter...
Punca-Punca Masalah Sosial dan Cara Mengatasi
Ini bukanlah yang terbaik - Sekadar panduan dan pencetus idea untuk semua calon SPM Masalah sosial dalam kalangan remaja semakin membimb...
Cara-cara Memulihara Alam Sekitar
Dalam era ledakan teknologi maklumat hari ini, sering kali kita melihat dan menatap pelbagai berita yang berkaitan alam sekitar....
Kesan Rasuah Kepada Negara
Tajuk Perbincangan Kumpulan 1 : Tingkatan 5 Sains 2 – SMK Sijangkang Jaya. Rasuah perosak utama masyarakat dan negara. B...
Faktor - Faktor Yang Menyebabkan Kejadian Tanah Runtuh
FAKTOR-FAKTOR (fokus) YANG MENYEBABKAN KEJADIAN TANAH RUNTUH (isu). Pendahuluan.             Dalam era ledakan teknologi m...
Langkah-langkah Memupuk Semangat Patriotik Dalam Kalangan Remaja
LANGKAH-LANGKAH MEMUPUK SEMANGAT PATRIOTIK Dewasa ini, golongan remaja dikatakan kurang mempunyai semangat patriotik. Isu yang m...
Memupuk Perpaduan Dalam Kalangan Rakyat
Usaha-usaha Mewujudkan Perpaduan Kaum di  Malaysia Isu perpaduan kaum merupakan satu usaha berterusan yang perlu dipikul dan...
Usaha-usaha Untuk Mengekalkan Perpaduan di Malaysia
USAHA-USAHA MEMPERKUKUH PERPADUAN KAUM RAKYAT MALAYSIA Malaysia terdiri daripada pelbagai lapisan Masyarakat. Sejak 31 Ogos 19...
Beberapa Contoh Karangan Pelajar
Karangan ini telah dibentangkan oleh pelajar 5 Sains 1 SMK Sijangkang Jaya sewaktu P & P pada 19 Januari 2012). Semoga dapat dimanfaatka...
Yang Bulat Tidak Datang Bergolek dan Yang Pipih Tdak Datang Melayang
Mula mengajar pada 01/12/1992 -31/12/2001 di Sekolah Rendah dan 01/01/2002 hingga sekarang di Sekolah Menengah.Pernah mengajar di SK Kuala Krau,Temerloh Pahang dan SK Kanchong Darat, Banting. Selepas memperoleh ijazah pertama dalam bidang bahasa, saya mengajar di SMK Sijangkang Jaya. Pada Tahun 1996 dan 2004 Mendapat Anugerah Perkhidmatan Cemerlang. Pada Tahun 2009 dilantik sebagai Guru Cemerlang Bahasa Melayu. Memperoleh anugerah pekhidmatan cemerlang kali ketiga pada tahun 2012. Pada 23 April 2015 berjaya memperoleh gred DG48. Terlibat sebagai penceramah dalam teknik menjawab kertas 1 Bahasa Melayu SPM sejak 2011. Penceramah dalam program PTRS Negeri Selangor. Terlibat dengan Bahagian Buku Teks, Bahagian Teknologi Pendidikan dan Lembaga Peperiksaan Malaysia.
View my complete profile
Ulangkaji Terakhir - Karangan SPM 2012
Latar masyarakat dan Latar Tempat
Ulangkaji Bahagian Novel SPM 2012
Menuju Ke Puncak Jaya
Waktu Solat "Marilah Mengerjakan Solat"
SINOPSIS NOVEL TIRANI (BAB 21 HINGGA BAB 24) - *BAB 21: SINAR DI HUJUNG TEROWONG* Di rumah Pak Cik Aziz perbincangan tentang pengambilalihan Chalet Iwana-Iwani sedang berjalan rancak. Pak Cik Aziz mener...
Diari Seorang Guru ...
Berbloging kembali - In syaa Allah, saya akan kembali. Pada kali ini saya akan menulis tentang tatabahasa. Pelajar-pelajar 4sc1 tahun ini telah secara tidak langsung memberikan...
Walau apapun yang kita lakukakan, ingatlah kesan yang akan kita terima
Pautan Kasih Cantuman Jiwa
Ilmu adalah pelita hidup. Tuntulah ilmu dari buaian hingga ke liang lahad. Dalam zaman golablisasi ini, ilmu berada dihujung jari. Manfaatkan kemudahan yang ada untuk memperoleh ilmu yang bermanfaat untuk diri, keluarga, bangsa dan agama
Perkongsian Ilmu Pintar. Sama-sama kita gunakan blog ini untuk memperoleh ilmu pengetahuan. Awesome Inc. theme. Theme images by molotovcoketail. Powered by Blogger.